Titanosauria (lede van die groepe Titanosauria of Titanosauroidea) was ’n uiteenlopende groep Sauropoda-dinosourusse wat die Saltasaurus en Isisaurus ingesluit het. Van die swaarste diere wat nog geleef het, soos die Argentinosaurus en Puertasaurus (wat vermoedelik tot 90 ton geweeg het), was lede van die groep. Daarom is hulle "Titanosauria" gedoop ter ere van die Titaniese gode in die Griekse mitologie. Saam met die Brachiosauridae en hul verwante maak hulle die groter klade Titanosauriformes uit.
156–66 m. jaar gelede
’n Gerekonstrueerde skelet van Argentinosaurus huinculensis (Naturmuseum Senckenberg in Frankfort, Duitsland.
Titanosauria het klein koppe gehad, selfs in vergelyking met dié van ander Sauropoda. Die koppe was breed, soos dié van of Camarasaurus en Brachiosaurus, maar langer. Hul neusgate was groot en hulle het kamme gehad wat deur die neusbene gevorm is. Hul tande was altyd klein, maar het verskillende vorms gehad.
Hul nekke was van gemiddelde lengte in vergelyking met ander Sauropoda s’n en hul sterte was sweepagtig. Terwyl die heupe smaller was as sommige ander Sauropoda s’n, was hul borsarea heelwat breër. Hul voorste ledemate was stewig en dikwels langer as hul agterste ledemate. Hul rugwerwels was solied (nie uitgehol nie), maar hul ruggraat was meer buigbaar sodat hulle waarskynlik beweegliker was as hul neefs.
Ontsluit van "https://af.wikipedia.org/w/index.php?title=Titanosauria&oldid=1810436"
Last edited on 10 September 2018, at 21:16